title: "Skringeltoon"
text: "Di \"Skringeltoon\" es dit Gil\u00fcnt, wat en Fiirsnaker maaket, wan jen d\u00f6\u00f6rr\u00f6pt.\n\nJerer wiar binai iin \u00f6n ark Tilefoon muar of mener di lik Skringel iinbecht, wat fan di D\u00f6\u00f6rstelstair Stroom fing, dat dit Biskiir d\u0113r, dat jen d\u00f6\u00f6rr\u00f6p.\nWan em dit t\u00f6 gurtem fuan, da k\u00fcr em di Skringel me en Dempiweel litjemer fo.\n\nMe di Digit\u0101ltechnik sa \u00fcs Mobiiltilefooni k\u0101m dit \u0101p en leer MIDI-Wiisen iin \u00f6n di Giraaten, wat em ee\u0111er sin Meening \u00fctsjuk k\u00fcr. Uk di Gurtemhair leet h\u00f6\u00f6r diarme beeter iinstel, aurdat dit Signaal jaa elektroonisk \u00fctd\u00f6nen waar. Di Impuls k\u0101m man jit lung fan di D\u00f6\u00f6rstelstair.\n\nWan di Kompjuutertechnik sa litj uuren wiar, dat em di fuar't Miist iin \u00f6n di Boksfek me langsfo k\u00fcr, da k\u0101m L\u00fcn-Daateien \u00f6n Form\u0101ti sa \u00fcs MP3 \u0101p. Des sen da frii t\u00f6 maaki en t\u00f6 en Tilefoon-App weeget, en des es uk di Tir, hur dit Tilefoon sin L\u00fcn aliining en bluat fan en Impuls maaket.\n\nForaneringen\nJertirs wiar di \"Ruft\u00f6ne\" iin \u00f6n dit Tilefoon \u00f6n en Chip, en em k\u00fcr mung hok diarfan \u00fctsjuk.\n\nMe di Forbeeteringen aur Kompjuuter-Chips k\u00fcr diar muar en muar iin, en t\u00f6leest k\u00fcr em uk Musik of Rekl\u0101mi iinseet. Aur lung Jaaren k\u00fcr em di Liren uk Skringelt\u00f6\u00f6ni forkoopi.\n\n\u00dcs Leest ken em deling sin ain \"Skringeltoon\" \u0101pnem en t\u00f6weegi, uk \u00fcp Friisk.\n\nLuki uk hjir \n Friisk \u00f6n Reekenmaskiinen\n\nTechnik\nKultuur\nDigit\u0101ltechnik"